"כשמשה גפני פותח את ישיבת ועדת הכספים ומשבח את אחמד טיבי, ששר שיר הלל לגפני — על שיתוף הפעולה הזה אנחנו מדברים. זה שיתוף פעולה בין ח"כים ערבים לחרדים. זו קואליציה אנטי ציונית שמשחקת בין שני הגושים. הרשימה הערבית היא גיס חמישי, ולצערי גם המפלגות החרדיות נהפכות להיות אנטי־ציוניות" — כך נימק לפני כשבועיים ח"כ אביגדור ליברמן את תמיכתו בממשלת אחדות לאומית — ואת התנגדותו לכל אפשרות של ממשלת מיעוט בתמיכת המפלגות הערביות מבחוץ, או אפילו ממשלת ימין הנשענת על קולות החרדים.